Eksberget naturminne

Eksberget naturminne ligger langs veien mellom Evenrud og Eik på Helgøya i Mjøsa, i nordskråningen av Eksberget. Lokaliteten rommer bergarter fra perioden silur, og vil kunne inngå som referanseprofil for utviklingen i silur nord i Oslofeltet. Men feltet er dekket av skog og kratt, og mindre tilgjengelig. I reservatet gjelder forbud mot alle inngrep i grunnen, herunder flytting og påfylling av masse, samt hamring, kiling og sprengning. Det er også forbudt å risse eller male på fjell og steinblokker, samt å gjøre opp varme. Men det tillates å ta med løse steiner til personlig samlerformål. Referanser Eksterne lenker (no) Eksberget naturminne i Miljødirektoratets nettsted Naturbase